Na temelju članka 10. stavka 1. i članka 12. stavka 1. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22), članka 4. stavka 1. Pravilnika o agrotehničkim mjerama („Narodne novine“ br. 22/19), članka 8. stavka 2. Zakona o zaštiti od požara („Narodne novine“ br. 92/10 i 114/22), članaka 10. i 41. Zakona o šumama („Narodne novine“ br. 68/18, 115/18, 98/19, 32/20 i 145/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 21. sjednici održanoj dana 29. kolovoza 2023. godine donijelo je

**ODLUKU**

**o agrotehničkim mjerama, mjerama za uređivanje i održavanje poljoprivrednih rudina te mjerama zaštite od požara na poljoprivrednom i šumskom zemljištu**

**na području Općine Križ**

**I. OPĆE ODREDBE**

**Članak 1.**

Ovom Odlukom propisuju se agrotehničke mjere za područje Općine Križ koje moraju provoditi vlasnici i posjednici poljoprivrednog zemljišta prilikom obrade poljoprivrednog zemljišta kako se ne bi umanjila njihova bonitetna vrijednost, mjere za održavanje poljoprivrednih rudina te mjere zaštite od požara poljoprivrednog i šumskog zemljišta.

**Članak 2.**

Agrotehničke mjere predstavljaju skup mehaničkih, fizikalnih, kemijskih i bioloških zahvata u i na poljoprivrednom zemljištu s ciljem povećanja ili održavanja trenutne plodnosti zemljišta te osiguranja odgovarajućeg gospodarenja sadržajem organskog ugljika s ciljem sprječavanja ili smanjenja degradacije tla i zemljišta kako bi se osigurala sigurnost hrane, prilagodba i ublažavanje klimatskih promjena, poboljšala kvaliteta tla, smanjila erozija, povećao kapacitet zadržavanja vode i povećala otpornost na sušu, dok bonitetna vrijednost zemljišta treba primjenom agrotehničkih mjera ostati ista ili bi se primijenjenim mjerama trebala povećati.

**Članak 3.**

Poljoprivrednim zemljištem smatraju se poljoprivredne površine koje su po načinu uporabe u katastru opisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se može privesti poljoprivrednoj proizvodnji.

Poljoprivrednim rudinama u smislu ove Odluke smatraju se susjedne katastarske čestice na određenom lokalitetu koje čine zaokruženu prirodnu cjelinu.

Šumom se smatra zemljište koje je suvislo obraslo šumskim drvećem i/ili njegovim grmolikim oblicima, grmljem i prizemnim rašćem na površini od 0,1 ha i većoj, gdje se trajno proizvode šumski proizvodi i ostvaruju općekorisne funkcije, a između biocenoze i staništa vladaju uravnoteženi odnosi.

-2-

* Šumom se smatraju i: šume u zaštićenim područjima prema posebnom propisu; šumski sjemenski objekti tipa sjemenski izvor (ako je sastavni dio šumskog kompleksa) i sjemenska sastojina; spomenici parkovne arhitekture nastali iz prirodnih šuma; zaštitni pojasevi drveća površine od 0,1 ha i veće i širine od 20 m i veće; šumske prosjeke širine do 5 m; šumske prometnice i svijetle pruge uz prometnicu širine do 5 m; trase vodovoda, odvodnje otpadnih voda (kanalizacije), naftovoda, plinovoda te električnih i ostalih vodova širine do 5 m unutar šumskih kompleksa.
* Šumom se ne smatraju: odvojene skupine šumskoga drveća na površini do 0,1 ha; šumski rasadnici; šumski sjemenski objekti tipa sjemenska plantaža, roditeljska stabla, klon i klonska smjesa te sjemenski izvor ako stablo ili grupa stabala nisu sastavni dio šumskog kompleksa; zaštitni pojasevi šumskog drveća površine manje od 0,1 ha ili širine manje od 20 m; drvoredi, parkovi u naseljenim mjestima, botanički vrtovi i arboretumi; šumske prosjeke šire od 5 m, šumske prometnice i svijetle pruge uz prometnice šire od 5 m; površine pod objektima namijenjenima prvenstveno gospodarenju i zaštiti šuma; šumska stovarišta unutar šumskih kompleksa; trase vodovoda, odvodnje otpadnih voda (kanalizacije), naftovoda, plinovoda, električnih i ostalih vodova unutar šumskih kompleksa širine veće od 5 m i kulture kratkih ophodnji na poljoprivrednom zemljištu.
* Šumskim zemljištem smatraju se: zemljište na kojem se uzgaja šuma, šumski rasadnici, šumski sjemenski objekti tipa sjemenska plantaža, roditeljska stabla, klon i klonska smjesa; šumske prosjeke šire od 5 m, šumske prometnice i svijetle pruge uz prometnice šire od 5 m; površine pod objektima namijenjenima prvenstveno gospodarenju i zaštiti šuma; šumska stovarišta unutar šumskih kompleksa; neobraslo zemljište koje je zbog svojih prirodnih obilježja i uvjeta gospodarenja predviđeno kao najpovoljnije za uzgajanje šuma te trajnu proizvodnju drvne tvari i/ili općekorisnih funkcija uz unapređenje bioraznolikosti šuma; trstici, bare i močvare unutar šumskih kompleksa; trase vodovoda, odvodnje otpadnih voda (kanalizacije), naftovoda, plinovoda, električnih i ostalih vodova širine veće od 5 m unutar šumskih kompleksa te eksploatacijska polja unutar šumskogospodarskog područja.

**Članak 4.**

Pod agrotehničkim mjerama smatraju se:

* minimalna razina obrade i održavanja poljoprivrednog zemljišta povoljnim za uzgoj biljaka
* sprječavanje zakorovljenosti i obrastanja višegodišnjim raslinjem
* suzbijanje organizama štetnih za bilje
* gospodarenje biljnim ostacima
* održavanje organske tvari i humusa u tlu
* održavanje povoljne strukture tla
* zaštita od erozije
* održavanje plodnosti tla.

-3-

**II. OPIS AGROTEHNIČKIH MJERA**

*Minimalna razina obrade i održavanja poljoprivrednog zemljišta povoljnim za uzgoj biljaka*

**Članak 5.**

Minimalna razina obrade i održavanja poljoprivrednog zemljišta podrazumijeva provođenje najnužnijih mjera u okviru prikladne tehnologije, a posebno:

* redovito obrađivanje i održavanje poljoprivrednog zemljišta u skladu s određenom biljnom vrstom i načinom uzgoja, odnosno karakteristikom kulturom poljoprivrednog zemljišta
* održavanje ili poboljšanje plodnosti tla
* održivo gospodarenje trajnim pašnjacima i livadama
* održavanje površina pod trajnim nasadima u dobrom proizvodnom stanju.

*Sprječavanje zakorovljenosti i obrastanja višegodišnjim raslinjem*

**Članak 6.**

Vlasnici i posjednici poljoprivrednog zemljišta dužni su primjenjivati odgovarajuće agrotehničke mjere obrade tla i njege usjeva i nasada u cilju sprječavanja zakorovljenosti i obrastanja višegodišnjim korovom poljoprivrednog zemljišta.

Kod sprječavanja zakorovljenosti i obrastanja višegodišnjim raslinjem i njege usjeva potrebno je dati prednost nekemijskim mjerama zaštite bilja kao što su mehaničke, fizikalne, biotehničke i biološke mjere zaštite, a kod korištenja kemijskih mjera zaštite potrebno je dati prednost herbicidima s povoljnijim ekotoksikološkim svojstvima.

Radi otklanjanja štetnih utjecaja na za život i zdravlje ljudi vlasnici odnosno posjednici poljoprivrednog zemljišta dužni su pravovremeno i kontinuirano uništavati korov ambroziju. Korov ambroziju primarno uništavati čupanjem i košnjom prije cvatnje, do kraja mjeseca lipnja.

*Suzbijanje organizama štetnih za bilje*

**Članak 7.**

Vlasnici odnosno posjednici poljoprivrednog zemljišta moraju suzbijati organizme štetne za bilje, a kod suzbijanja obvezni su primjenjivati temeljna načela integrirane zaštite bilja sukladno posebnim propisima koji uređuju održivu uporabu pesticida.

Nakon provedenog postupka suzbijanja organizama štetnih za bilje, vlasnici odnosno posjednici su dužni ambalažu od korištenja sredstava za zaštitu bilja zbrinuti sukladno uputama proizvođača koje su priložene uz ta sredstva.

*Gospodarenje biljnim ostacima*

**Članak 8.**

U trogodišnjem plodoredu dozvoljeno je samo u jednoj vegetacijskoj godini uklanjanje biljnih ostataka s poljoprivrednih površina osim u slučajevima njihovog daljnjeg korištenja u

-4-

poljoprivredi u smislu hrane ili stelje za stoku i u slučaju njihove potencijalne opasnosti za širenje organizama štetnih za bilje.

Vlasnici odnosno posjednici poljoprivrednog zemljišta moraju ukloniti sa zemljišta sve biljne ostatke koji bi mogli biti uzrokom širenja organizama štetnih za bilje u određenom agrotehničkom roku u skladu s biljnom kulturom.

**Članak 9.**

Agrotehničke mjere gospodarenja s biljnim ostatcima obuhvaćaju:

* primjenu odgovarajućih postupaka s biljnim ostatcima nakon žetve na poljoprivrednom zemljištu na kojem se primjenjuje konvencionalna i reducirana obrada tla
* primjenu odgovarajućih postupaka s biljnim ostatcima na površinama na kojima se primjenjuje konzervacijska obrada tla
* obvezu uklanjanja suhih biljnih ostataka ili njihovo usitnjavanje s ciljem malčiranja površine tla nakon provedenih agrotehničkih mjera u višegodišnjim nasadima
* obvezu odstranjivanja biljnih ostataka nakon sječe i čišćenja šuma, putova i međa na šumskom zemljištu, koje graniči s poljoprivrednim zemljištem te se ovaj materijal mora zbrinuti/koristiti na ekološki i ekonomski održiv način, kao što je izrada komposta, malčiranje površine, alternativno gorivo i sl.

Žetveni ostatci ne smiju se spaljivati, a njihovo je spaljivanje dopušteno samo u cilju sprečavanja širenja ili suzbijanja organizama štetnih za bilje uz provođenje mjera zaštite od požara sukladno posebnim propisima.

*Održavanje organske tvari i humusa u tlu*

**Članak 10.**

Organska tvar u tlu održava se provođenjem minimalno trogodišnjeg plodoreda prema pravilima struke ili uzgojem usjeva za zelenu gnojidbu ili dodavanjem poboljšivača tla.

Trogodišnji plodored podrazumijeva izmjenu u vremenu i prostoru: strne žitarice – okopavine – leguminoze ili industrijsko bilje ili trave ili djeteline ili njihove smjese.

Redoslijed usjeva u plodoredu mora biti takav da se održava i poboljšava plodnost tla, povoljna struktura tla, optimalna razina hraniva u tlu.

Trave, djeteline, djetelinsko-travne smjese sastavni su dio plodoreda i mogu na istoj površini ostati duže od tri godine.

Podusjevi, međuusjevi i ugar smatraju se sastavnim dijelom plodoreda.

**Članak 11.**

Kod planiranja održavanja razine organske tvari u tlu potrebno je unositi žetvene ostatke u tlu primjenom konvencionalne, reducirane ili konzervacijske obrade tla i uravnoteženo gnojiti tlo organskim gnojem ili uzgojem usjeva za zelenu gnojidbu.

-5-

*Održavanje povoljne strukture tla*

**Članak 12.**

Korištenje mehanizacije mora biti primjereno stanju poljoprivrednog zemljišta i njegovim svojstvima.

U uvjetima kada je tlo zasićeno vodom, poplavljeno ili prekriveno snijegom zabranjeno je korištenje poljoprivredne mehanizacije na poljoprivrednom zemljištu, osim prilikom žetve ili berbe usjeva.

*Zaštita od erozije*

**Članak 13.**

Na nagnutim terenima (>15%) obveza je provoditi pravilnu izmjenu usjeva.

Međuredni prostori na nagnutim terenima (>15%) pri uzgoju trajnih nasada moraju biti zatravljeni, a redovi postavljeni okomito na nagib terena.

Na nagibima većim od 25% zabranjena je sjetva jarih okopavinskih usjeva rijetkog sklopa.

Na prostorima gdje dominiraju teksturno lakša tla pored konzervacijske obrade u cilju ublažavanja pojave i posljedica erozije vjetrom moraju se podići vjetrozaštitni pojasi.

**Članak 14.**

Agrotehničkim mjerama, u svrhu zaštite poljoprivrednog zemljišta od erozije vodom i vjetrom, razumijeva se zabrana skidanja humusnog, odnosno oraničnog sloja površine poljoprivrednog zemljišta.

Vlasnici i posjednici poljoprivrednog zemljišta dužni su održavati dugogodišnje nasade i višegodišnje kulture podignute radi zaštite od erozije na tom zemljištu.

*Održavanje plodnosti tla*

**Članak 15.**

Plodnost tla se mora održavati primjenom agrotehničkih mjera, uključujući gnojidbu, gdje je primjenjivo, kojom se povećava ili održava povoljan sadržaj makro i mikrohraniva u tlu, te optimalne fizikalne i mikrobiološke značajke tla.

**III. MJERE ZA UREĐIVANJE I ODRŽAVANJE POLJOPRIVREDNIH RUDINA**

**Članak 16.**

Pod mjerama za uređivanje i održavanje rudina smatraju se:

* održavanje živica i međa
* održavanje poljskih putova
* uređivanje i održavanje kanala oborinske odvodnje
* sprječavanje zasjenjivanja susjednih čestica
* sadnja i održavanje vjetrobranskih pojasa.

-6-

*Održavanje živica i međa*

**Članak 17.**

Vlasnici odnosno posjednici poljoprivrednog zemljišta koji sade živicu, dužni su je redovito održavati i orezivati tako da spriječe njihovo širenje na susjedno obradivo zemljište i putove, zasjenjivanje susjednih parcela, prerastanje živice na visinu iznad 1 m, da spriječe njenu zakorovljenost i da ne ometa promet, vidljivost i pregled poljskog puta.

Živice uz poljske putove i međe mogu se zasaditi najmanje 0,50 m od ruba poljskog puta odnosno međe i ne mogu biti širi od 0,50 m te u svrhu sprečavanja zasjenjivanja susjednih parcela moraju obrezivati tako da njihova visina ne prelazi 1 m.

Vlasnici odnosno posjednici poljoprivrednog zemljišta dužni su uređivati međe tako da budu vidljivo označene, očišćene od korova i višegodišnjeg raslinja te da ne ometaju provedbu agrotehničkih mjera zahvata.

Živica ne može služiti kao međa između poljoprivrednih površina.

Zabranjeno je izoravanje i oštećivanje međa.

Za ograđivanje parcela na međama, zabranjuje se korištenje bodljikave žice i armaturnih mreža.

*Održavanje poljskih putova*

**Članak 18.**

U svrhu iskorištavanja poljoprivrednog zemljišta koriste se poljski putovi.

Poljskim putem u smislu ove Odluke smatra se svaki nerazvrstani put koji se koristi za prilaz poljoprivrednom zemljištu, a kojim se koristi veći broj korisnika pod jednakim uvjetima.

Vlasnici i posjednici poljoprivrednog zemljišta dužni su zajednički brinuti se o poljskim putovima koje koriste.

Pod održavanjem poljskim putova podrazumijeva se naročito:

* redovito održavanje i uređivanje poljskih putova tako da ne ometaju provođenje agrotehničkih mjera i prolazak vatrogasnog vozila
* nasipavanje oštećenih dionica i udarnih rupa odgovarajućim kamenim materijalom
* čišćenje poljskih putova od korova i vršenje sječe pojedinih stabla, grmlja ili grana koje sprječavaju korištenje poljskog puta
* čišćenje i održavanje odvodnih kanala, propusta i sistema odvodnje i otjecanja oborinskih voda
* održavanje živice i drugog raslinja uz poljske putove
* sprečavanje oštećivanja putova njihovim nepravilnim korištenjem (preopterećenje, neovlašteni građevinski zahvati, nasipavanje otpadnim materijalom i sl.).

Za održavanje putova u privatnom vlasništvu (putovi služnosti) odgovorni su njihovi vlasnici odnosno posjednici.

**Članak 19.**

Zabranjuju se sve radnje koje mogu dovesti do uništavanja poljskih putova, a naročito:

* suženje poljskih putova zaoravanjem ili smanjenjem njihove prohodnosti,

-7-

* nanošenje zemlje i raslinja na poljske putove prilikom obrađivanja zemljišta
* skretanje oborinskih voda na poljske putove
* uništavanje zelenog pojasa uz poljske putove.

*Uređivanje i održavanje kanala oborinske odvodnje*

**Članak 20.**

U cilju održavanja kanala u funkciji odvodnje suvišne vode vlasnici odnosno posjednici poljoprivrednog zemljišta kroz koje prolaze prirodni ili umjetni kanali oborinskih voda dužni su održavati i čistiti prirodno stvorene ili izgrađene kanale, tako da se spriječi odronjavanje zemlje, zarastanje korovom, odnosno omogući prirodno otjecanje oborinskih voda.

*Sprječavanje zasjenjivanja susjednih čestica*

**Članak 21.**

Radi sprječavanja zasjenjivanja susjednih parcela na kojima se vrši poljoprivredna proizvodnja, zabranjuje se sadnja visokog raslinja neposredno uz međe. U protivnom oštećeni vlasnici odnosno posjednici poljoprivrednih parcela mogu poduzimati radnje za nadoknadu štete sukladno Zakonu o vlasništvu i drugim stvarnim pravima.

*Sadnja i održavanje vjetrobranskih pojasa*

**Članak 22.**

Radi uređivanja i održavanja poljoprivrednih rudina, a na područjima na kojima je zbog izloženosti vjetru većeg intenziteta ili duljeg trajanja otežana ili smanjena poljoprivredna proizvodnja, vlasnik odnosno posjednik dužan je određeni pojas zemljišta zasaditi stablašicama.

Stablašice koje čine vjetrobrani pojas vlasnici su dužni redovito održavati i obnavljati.

**IV. MJERE ZAŠTITE OD POŽARA**

**Članak 23.**

Radi sprječavanja požara na poljoprivrednom zemljištu vlasnici odnosno zemljoposjednici dužni su:

* održavati, uređivati i čistiti međe, živice, kanale te poljske i šumske putove
* uklanjati suhe biljne ostatke nakon provedenih agrotehničkih mjera i nakon žetve, berbe i sl., najkasnije do 1. lipnja tekuće godine
* uz međe preorati i očistiti zemljište zatravljeno suhim biljem i biljnim otpadom
* spaljivanje i uništavanje biljnih otpadaka i korova na poljoprivrednom i šumskom zemljištu vršiti samo uz poduzimanje odgovarajućih propisanih preventivnih mjera opreza sukladno Zakonu o zaštiti od požara, u razdoblju od 01. studenog do 31. svibnja od 7,00 do 18,00 sati.

-8-

**Članak 24.**

Prilikom spaljivanja i uništavanja korova i biljnog otpada vlasnici odnosno posjednici dužni su:

* dobiti odobrenje o mjestu i vremenu spaljivanja
* spaljivanje obaviti u dijelu zemljišta koje je udaljeno najmanje 200 m od šumskog zemljišta i površina pod poljoprivrednim kulturama ako su iste u fazi zriobe
* spaljivanje obaviti u dijelu zemljišta koje je udaljeno najmanje 100 m od stogova slame i sijena, te gospodarskih i drugih objekata u kojima je uskladišteno sijeno, slama i drugi zapaljivi materijal
* tlo na kojem se loži vatra radi spaljivanja korova i biljnog otpada mora se očistiti od trave i drugog gorivog materijala
* spaljivanju moraju biti nazočne osobe koje su zapalile vatru i to od zapaljenja vatre do njezinog potpunog sagorijevanja i uz sebe moraju imati osnovna sredstva i opremu za početno gašenje požara (lopata, kanta napunjena vodom i sl.)
* osobe koje su izvršile spaljivanje korova i loženje vatre na otvorenom prostoru dužne su mjesto spaljivanja pregledati i ostatke u potpunosti ugasiti

**Članak 25.**

Zabranjeno je spaljivanje poljoprivrednog otpada i korova na poljoprivrednim površinama i ostalom otvorenom prostoru i to:

* za vrijeme jakog vjetra i noću, od 19:00 do 05:00 sati
* za vrijeme sezone žetve i zriobe na poljoprivrednim kulturama.

**Članak 26.**

Spaljivanje poljoprivrednog i drugog otpada uz šumski pojas i površine pod poljoprivrednim kulturama na udaljenosti najmanje 200 metara od šumskih površina i površina pod poljoprivrednim kulturama, mora se prijaviti nadležnoj vatrogasnoj postrojbi.

Spaljivanja poljoprivrednog i drugog otpada na površinama većim od 1 ha obavezno se prijavljuju nadležnoj vatrogasnoj postrojbi koja će osigurati dežurstvo odgovarajućeg broja vatrogasaca s opremom za gašenje požara.

**V. NADZOR**

**Članak 27.**

Općina Križ dužna je provoditi nadzor na provedbom mjera iz ove Odluke.

Poslove iz stavka 1. ovog članka obavlja službenik Općine Križ kojem je u opisu posla obavljanje nadzora nad provođenjem odluka o agrotehničkim mjerama i mjerama za uređivanje i održavanje poljoprivrednih rudina (u daljnjem tekstu: službenik Općine Križ).

U obavljanju nadzora službenik Općine Križ ovlašten je:

* rješenjem narediti poduzimanje radnji u svrhu sprječavanja nastanka štete, onemogućavanja ili smanjenja poljoprivredne proizvodnje,

-9-

* rješenjem narediti poduzimanje radnji u svrhu uklanjanja posljedica nastale štete u poljoprivrednoj proizvodnji,
* rješenjem narediti provođenje odluke o agrotehničkim mjerama,
* rješenjem narediti uklanjanje protupravno postavljenih ograda, živica, drvoreda, voćnjaka pojedinačnih stabala i grmlja,
* izraditi zapisnik o utvrđenom stanju u provedenom nadzoru i poduzetim mjerama,
* obavlja kontrolu i poduzima mjere za provedbu Gospodarskog programa prema sklopljenim Ugovorima,
* upozoravati i opominjati te rješenjem narediti vlasnicima ili posjednicima radnje u svrhu provedbe mjera,
* naplatiti novčanu kaznu na mjestu počinjenja prekršaja,
* izdati obvezni prekršajni nalog,
* o utvrđenom stanju i poduzetim mjerama izvještavati nadležnu poljoprivrednu inspekciju.

Vlasnici ili posjednici poljoprivrednog zemljišta dužni su službeniku Općine Križ u provedbi njegovih ovlasti omogućiti nesmetano obavljanje nadzora i pristup do poljoprivrednog zemljišta. Ako službenik Općine Križ u svome radu naiđe na otpor, može zatražiti pomoć nadležne policijske uprave.

Službenik Općine Križ u provođenju poslova iz stavka 1. ovoga članka ovlašten je rješenjem narediti fizičkim i pravnim osobama radnje u svrhu provođenja odluka o agrotehničkim mjerama i mjerama za uređivanje i održavanje poljoprivrednih rudina iz ove Odluke te je dužan o utvrđenom stanju i poduzetim mjerama redovito izvještavati nadležnu poljoprivrednu inspekciju.

Protiv rješenja službenika Općine Križ iz stavka 5. ovoga članka može se izjaviti žalba upravnom tijelu županije nadležnom za poslove poljoprivrede u roku od 15 dana od dana primitka rješenja.

Žalba protiv rješenja iz stavka 6. ovoga članka ne odgađa njegovo izvršenje.

**VI. PREKRŠAJNE ODREDBE**

**Članak 28.**

Novčanom kaznom u iznosu od 660,00 eura kaznit će se za prekršaj pravna osoba koja ne provodi agrotehničke mjere i mjere za uređivanje i održavanje poljoprivrednih rudina propisane ovom Odlukom, izuzev odredbi iz članka 19. ove Odluke.

Novčanom kaznom u iznosu od 330,00 eura kaznit će se fizička osoba obrtnik i osoba koja obavlja drugu samostalnu djelatnost koja ne provodi agrotehničke mjere i mjere za uređivanje i održavanje poljoprivrednih rudina i mjere propisane ovom Odlukom, izuzev odredbi iz članka 19. ove Odluke.

Novčanom kaznom u iznosu od 130,00 eura kaznit će se za prekršaj fizička osoba koja ne provodi agrotehničke mjere i mjere za uređivanje i održavanje poljoprivrednih rudina propisane ovom Odlukom, izuzev odredbi iz članka 19. ove Odluke.

-10-

**Članak 29.**

Novčanom kaznom u iznosu od 1.320,00 eura kaznit će se za prekršaj pravna osoba ako postupa protivno mjerama iz članka 19. ove Odluke.

Novčanom kaznom u iznosu od 660,00 eura kaznit će se fizička osoba obrtnik i osoba koja obavlja drugu samostalnu djelatnost ako postupa protivno mjerama iz članka 19. ove Odluke.

Novčanom kaznom u iznosu od 260,00 eura kaznit će se za prekršaj fizička osoba ako postupa protivno mjerama iz članka 19. ove Odluke.

**VII. PRIJELAZNE I ZAVRŠNE ODREDBE**

**Članak 30.**

Općina Križ podnosi Ministarstvu poljoprivrede i Hrvatskoj agenciji za poljoprivredu i hranu godišnje izvješće o primjeni propisanih mjera iz članka 1. ove Odluke do 31. ožujka svake tekuće godine za prethodnu godinu.

**Članak 31.**

Stupanjem na snagu ove Odluke prestaje važiti Odluka o agrotehničkim mjerama za uređivanje i održavanje poljoprivrednih rudina na području Općine Križ („Glasnik Zagrebačke županije“ br. 34-II/14).

**Članak 32.**

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 320-01/23-01/41

URBROJ: 238-16-01-23-1

Križ, 29. kolovoza 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. Zakona u lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), a sukladno članku 11. stavku 2. Zakona o poticanju razvoja malog gospodarstva („Narodne novine“ br. 29/02, 63/07, 53/12, 56/13 i 121/16) Općinsko vijeće Općine Križ na 21. sjednici održanoj dana 29. kolovoza 2023. godine donijelo je

**PROGRAM POTICANJA RAZVOJA PODUZETNIŠTVA**

**OPĆINE KRIŽ**

**I. OPĆE ODREDBE**

**Članak 1.**

Ovim Programom poticanja poduzetništva Općine Križ utvrđuju se uvjeti, mjera, kriteriji i postupak dodjele bespovratne potpore Općine Križ za poticanje razvoja poduzetništva (u daljnjem tekstu: bespovratna potpora) te obveze korisnika potpore.

Sredstva za provedbu mjere iz ovog Programa osiguravaju se u Proračunu Općine Križ.

**Članak 2.**

Svrha ovog Programa je stvaranje povoljnog poduzetničkog okruženja za djelovanje poduzetnika, razvijanje poduzetničke klime i osiguranje preduvjeta za razvoj poduzetničkih sposobnosti na području Općine Križ.

**Članak 3.**

Ciljevi Programa su: jačanje konkurentnog nastupa poduzetnika na tržištu, smanjenje broja nezaposlenih osoba, osiguranje tehničkih preduvjeta za razvoj i primjenu digitalnog poslovanja, podizanje razine poduzetničke klime te rast i razvoj malog i srednjeg poduzetništva temeljenog na znanju, inovacijama i novim tehnologijama. Navedeni ciljevi ostvaruju se primjenom mjere planirane ovim Programom.

**II. UVJETI, VRSTA I KRITERIJI DODJELE BESPOVRATNE POTPORE**

**Članak 4.**

Potpora iz ovog Programa državna je potpora male vrijednosti i na nju se odnose pravila sadržana u članku 10. Zakona o državnim potporama.

Jedinstveni upravni odjel Općine Križ, Odsjek za financije komunalno gospodarstvo i gospodarstvo Općine Križ vodit će evidenciju dodijeljenih potpora po korisnicima.

O dodijeljenoj potpori male vrijednosti izvješćuje se Ministarstvo financija Republike Hrvatske, sukladno članku 14. Zakona o državnim potporama i Pravilniku i dostavi prijedloga državnih potpora i podataka o državnim potporama.

-2-

**Članak 5.**

Korisnici potpore iz ovog Programa mogu biti pravne i fizičke osobe koje su mikro ili mali poduzetnici, sukladno Zakonu o poticanju razvoja malog gospodarstva, registrirani kao obrti, trgovačka društva i gospodarski subjekti koji obavljaju djelatnosti slobodnih zanimanja u sustavu poreza na dobit ili poreza na dohodak (u daljnjem tekstu: korisnici potpore).

Korisnici potpore moraju ispunjavati sljedeće uvjete:

- pravne osobe moraju imati sjedište, a fizičke osobe prebivalište na području Općine Križ

- u cijelosti su u privatnom vlasništvu

- ulaganje su izvršili na području Općine Križ

- imaju podmirene obveze poreza, doprinosa i drugih obveza o kojima evidenciju vodi Porezna uprava

- imaju podmirene sve obveze prema Općini Križ

- ne nalaze se u stečajnom postupku, postupku predstečajne nagodbe ili likvidacije te nisu u blokadi

- nisu primili potporu za isti trošak iz drugih javnih izvora.

Da bi korisnici potpore ostvarili pravo na bespovratnu potporu iz ovog Programa moraju poslovati i imati registrirano sjedište na području Općine najmanje tri mjeseca prije dana podnošenja zahtjeva.

Korisnici potpore koji ostvare pravo na bespovratnu potporu temeljem ovog Programa moraju poslovati i zadržati sjedište na području Općine Križ najmanje 2 godine od dana odobravanja potpore, u protivnom cjelokupan iznos dodijeljene potpore mora biti vraćen u Proračun Općine Križ.

Pravo na korištenje bespovratne potpore iz ovog Programa ne mogu ostvariti korisnici:

1. koji obavljaju neprofitnu djelatnost (udruge, zaklade, itd.)
2. koji imaju dospjeli dug s osnova poreza i doprinosa za mirovinsko i zdravstveno osiguranje
3. koji imaju dospjeli dug prema Općini Križ
4. koji imaju dospjeli dug na ime isplate plaće zaposlenicima
5. koji ulažu u sljedeće namjene:

- kockarnice, kladionice i slične djelatnosti

- poljoprivredu, šumarstvo i ribarstvo

1. drugi za koje se utvrdi da ne zadovoljavaju uvjete i kriterije.

**Članak 6.**

Pravo na bespovratnu potporu iz ovog Programa ostvaraje se kroz provedbu sljedeće mjere:

**1. Potpora za otvaranje obrta ili trgovačkog društva** – korisnici potpore mogu biti novoosnovani subjekti koji ne posluju duže od 1 godine na datum predaje zahtjeva, a koji posluju i imaju registrirano sjedište na području Općine Križ.

Potpora se dodjeljuje za sljedeće namjene:

- uređenje poslovnog prostora u vlasništvu korisnika potpore (građevinski, instalacijski i radovi unutrašnjeg uređenja),

- za materijalne troškove poslovanja,

-3-

- izrada web stranice te tiskanje promotivnih materijala,

- nabava strojeva, informatičke opreme i softvera, namještaja, alata i opreme, evidentiranih

kao oblik imovine namijenjenih isključivo za obavljanje djelatnosti,

- za troškove ugradnje dugotrajne materijalne imovine i

- ostale namjene i troškove potrebne za otvaranje i rad obrta ili trgovačkog društva.

Bespovratna potpora iznosi:

- 400,00 EUR-a (slovima: četiristoeura) za obrtnike i gospodarske subjekte koji obavljaju djelatnosti slobodnih zanimanja;

- 700,00 EUR-a (slovima: sedamstoeura) za trgovačka društva.

Korisnik potporu može ostvariti samo jednom.

Ako je korisnik potpore za pokriće istih troškova ostvario pravo na potporu iz drugog proračuna (državnog ili županijskog), ne može za iste troškove ostvariti pravo na potporu iz ovog Programa.

**III. POSTUPAK DODJELE POTPORE I POTREBNA DOKUMENTACIJA**

**Članak 7.**

Postupak dodjele bespovratne potpore iz članka 6. ovog Programa pokreće se i provodi temeljem podnesenih zahtjeva zainteresiranih osoba.

**Članak 8.**

Zahtjev za dodjelu bespovratne potpore podnosi se Jedinstvenom upravnom odjelu Općine Križ u pisanom obliku na obrascu zahtjeva.

Uz zahtjev za dodjelu bespovratne potpore potrebno je priložiti:

- presliku registracije (izvadak iz sudskog registra ili drugog odgovarajućeg registra)

* presliku o otvaranju transakcijskog računa ili presliku bankovnog računa podnositelja s pripadajućim IBAN brojem i
* potvrdu da nema dugovanja po bilo kojoj osnovi (potvrda nadležne Porezne uprave).

Obrazac zahtjeva dostupan je na internetskoj stranici Općine Križ, [www.opcina-kriz.hr](http://www.opcina-kriz.hr) ili se može preuzeti u Jedinstvenom upravnom odjelu Općine Križ.

Postupak obrade zahtjeva za dodjelu bespovratne potpore iz ovog Programa provodi Jedinstveni upravni odjel Općine Križ, Odsjek za financije, komunalno gospodarstvo i gospodarstvo.

Prilikom pregleda zahtjeva, po opravdanoj potrebi, može biti zatražena i dodatna dokumentacija. Podnositelj je dužan dopuniti prijavu u roku 8 (osam) dana od dana primitka zahtjeva za dopunu.

Tijekom jedne proračunske godine zahtjevi se rješavaju i odobravaju do utroška planiranih proračunskih sredstava.

Odluku o dodjeli potpore donosi Općinski načelnik Općine Križ.

-4-

Odobrena novčana sredstva doznačuju se na transakcijski račun podnositelja zahtjeva odnosno korisnika potpore.

**Članak 9.**

Podnošenjem zahtjeva, korisnik potpore daje odobrenje Općini Križ da osnovne podatke o korisniku i odobrenoj potpori objavi na službenoj internetskoj stranici Općine te u drugim izvještajima sukladno proračunskim propisima, propisima kojima se regulira pravo na pristup informacijama, zaštita osobnih podataka i drugo propisano.

**IV. KONTROLA I POVRAT SREDSTAVA**

**Članak 10.**

Ukoliko se naknadno utvrdi da je korisnik potpore priložio neistinitu dokumentaciju, odnosno ako stvarno stanje ne odgovara stanju navedenom u zahtjevu ili priloženoj dokumentaciji, dužan je odobrena sredstva vratiti u Proračun Općine Križ i gubi pravo na ostvarivanje potpore iz Proračuna Općine Križ po bilo kojem osnovu u sljedeće tri godine.

Povrat sredstava potrebno je izvršiti u roku od 15 dana od dana upućivanja zahtjeva Općine Križ za povrat sredstava.

**V. ZAVRŠNA ODREDBA**

**Članak 11.**

Ovaj Program stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 311-01/23-01/08

URBROJ: 238-16-01-23-1

Križ, 29. kolovoza 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 25. i 100. Statuta Općine Križ („Glasnik Zagrebačke županije“ br. 11/21), članka 14. Odluke o javnim priznanjima Općine Križ («Glasnik Zagrebačke županije» br. 18/18) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 21. sjednici održanoj dana 29. kolovoza 2023. godine donijelo je

**O D L U K U  
o dodjeli Priznanja Općine Križ „14. rujan“**

I.

Općinsko vijeće Općine Križ dodjeljuje Priznanje Općine Križ „14. rujan“ **IVANU BELAVIĆU prof.**, u znak javnog priznanja za četiri desetljeća profesorske karijere te iznimna dostignuća i doprinos od osobitog značaja za razvitak i ugled Općine Križ te društva u cjelini na području odgoja i obrazovanja.

II.

Priznanje Općine Križ “14. rujan“ potpisuje i dobitniku uručuje predsjednik Općinskog vijeća Općine Križ na svečanoj sjednici Općinskog vijeća Općine Križ koja će se održati u povodu obilježavanja Dana Općine Križ.

III.

Ova Odluka stupa na snagu danom donošenja i objaviti će se na internetskim stranicama Općine Križ.

REPUBLIKA HRVATSKA  
ZAGREBAČKA ŽUPANIJA  
OPĆINA KRIŽ  
OPĆINSKO VIJEĆE

KLASA: 061-01/23-01/01  
URBROJ: 238-16-01-23-10  
Križ, 29. kolovoza 2023.

PREDSJEDNIK   
 OPĆINSKOG VIJEĆA OPĆINE KRIŽ:  
 Zlatko Hrastić

Na temelju članka 34. stavka 3. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 21. sjednici održanoj dana 29. kolovoza 2023. godine donijelo je

**RJEŠENJE**

**o opozivu i imenovanju člana Upravnog vijeća**

**Dječjeg vrtića Križić-kružić**

I.

Opoziva se INES DUNDOVIĆ s dužnosti članice Upravnog vijeća Dječjeg vrtića Križić-kružić, povodom podnesene ostavke.

II.

Imenuje se ANA ROGIĆ za članicu Upravnog vijeća Dječjeg vrtića Križić-kružić.

III.

Ovo Rješenje stupa na snagu danom donošenja i objaviti će se na internetskim stranicama Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 601-01/22-01/15

URBROJ: 238-16-01-23-4

Križ, 29. kolovoza 2023.

PREDSJEDNIK OPĆINSKOG VIJEĆA OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na 21. sjednici održanoj dana 29. kolovoza 2023. godine donijelo je

**Z A K LJ U Č A K**

**o davanju suglasnosti trgovačkom društvu Poduzetnička zona Križ d.o.o. Križ za ustupanje parkirališnih mjesta u Križu za punionicu električnih motornih vozila**

I.

Općinsko vijeće Općine Križ suglasno je s korištenjem dijela nekretnine u vlasništvu trgovačkog društva Poduzetnička zona Križ d.o.o. Križ, u svrhu izgradnje punionice za električna motorna vozila u Križu i to na zemljištu označenom kao k.č.br. 214/2 k.o. Križ, u dijelu koje se odnosi na parkirnu površinu, s kapacitetom za najviše 2 električna motorna vozila.

II.

Posebnim ugovorom urediti će se međusobna prava i obveze između trgovačkog društva Poduzetnička zona Križ d.o.o. Križ i korisnika predmetne lokacije.

III.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 340-01/23-01/13

URBROJ: 238-16-01-23-2

Križ, 29. kolovoza 2023.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na 21. sjednici održanoj dana 29. kolovoza 2023. godine donijelo je

**zaključak**

**o izmjeni Zaključka o izdvajanju novčanih sredstava za radove sanacije klizišta**

**na području Općine Križ (Ulica Milke Trnine i Zagrebačka ulica)**

I.

U Zaključku o izdvajanju novčanih sredstava za radove sanacije klizišta na području Općine Križ (Ulica Milke Trnine i Zagrebačka ulica) (KLASA: 983-01/22-01/01, URBROJ: 238-16-01-23-109 od 17. svibnja 2023. godine), točka I. mijenja se i glasi:

„I.

Općinsko vijeće Općine Križ odobrava izdvajanje novčanih sredstavaza plaćanje zajednici ponuditelja Cvipek d.o.o., Ivanić-Grad, Savska 113, OIB: 85500684167 i GK GRUPA d.o.o., Varaždin, Hallerova aleja 1, OIB: 32165824835 za radove sanacije klizišta na području Općine Križ (Ulica Milke Trnine i Zagrebačka ulica) iz Proračuna Općine Križ za 2023. godinu i projekcija za 2024. i 2025. godinu, s pozicije R0167, u ukupnim iznosima kako slijedi:

|  |  |  |
| --- | --- | --- |
|  | **II. GRUPA – Ulica Milke Trnine** | **III. GRUPA – Zagrebačka ulica** |
| vrijednost radova | 412.600,00 EUR / 3.108.734,70 kn | 142.358,27 EUR / 1.072.598,39 kn |
| PDV 25 % | 103.150,00 EUR / 777.183,68 kn | 35.589,57 EUR / 268.149,62 kn |
| **UKUPNO** | **515.750,00 EUR / 3.885.918,38 kn** | **177.947,84 EUR / 1.340.748,01 kn** |
| slovima | **petstopetnaesttisućasedamstopedeseteura / trimilijunaosamstoosamdesetpettisuća**  **devetsto**  **osamnaestkunatridesetosamlipa** | **stosedamdesetsedamtisućadevetsto**  **četrdesetsedameura**  **osamdesetčetiricenta / jedanmilijuntristočetrdesettisuća**  **sedamstočetrdesetosamkunajednalipa** |

fiksni tečaj konverzije 1 EUR = 7,53450 kn“

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 983-01/22-01/01

URBROJ: 238-16-01-23-153

Križ, 29. kolovoza 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 21. sjednici održanoj dana 29. kolovoza 2023. godine donijelo je

**Z A K LJ U Č A K**

**o izdvajanju novčanih sredstava trgovačkom društvu Poduzetnička zona Križ d.o.o. Križ za nabavu teretnog vozila s dizalicom/košarom**

I.

Općinsko vijeće Općine Križ odobrava izdvajanje novčanih sredstava trgovačkom društvu Poduzetnička zona Križ d.o.o. Križ iz Proračuna Općine Križ za 2023. godinu i projekcijama za 2024. i 2025. godinu za nabavu teretnog automobila s dizalicom/košarom MARKE: RENAULT MAXITY, Broj šasije: VF6SXTF24J7209872, Godina proizvodnje: 2018, Snage motora: 96 kW; sa pozicije R0125, R0126 i R0127, u ukupnom iznosu od =**37.375,00 EUR-a** (slovima: tridesetsedamtisućatristosedamdesetpeteura**) / = 281.601,94 kn\*** (slovima: dvjestoosamdesetjednatisućašestojednakunadevedesetčetirilipe)

\*fiksni tečaj konverzije 1 EUR = 7,53450 kn.

II.

Novčana sredstva iz točke I. ovog Zaključka doznačiti će se na IBAN: HR2623400091110488644, trgovačkog društva Poduzetnička zona Križ d.o.o. Križ.

III.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 406-01/23-01/15

URBROJ: 238-16-01-23-6

Križ, 29. kolovoza 2023.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 21. sjednici održanoj dana 29. kolovoza 2023. godine donijelo je

**Z A K LJ U Č A K**

**o izdvajanju novčanih sredstava za nabavu radnog stroja kombinirke**

I.

Općinsko vijeće Općine Križ odobrava izdvajanje novčanih sredstava trgovačkom društvu Poduzetnička zona Križ d.o.o. Križ iz Proračuna Općine Križ za 2023. godinu i projekcijama za 2024. i 2025. godinu za nabavu radnog stroja kombinirke MARKE: NEW HOLLAND, Broj šasije: NBHH05392, Godina proizvodnje: 2011., sa pozicije R0125 u ukupnom iznosu od =**40.000,00 EUR-a** (slovima: četrdesettisućaeura**) / = 301.380,00 kn\*** (slovima: tristojednatisućatristoosamdesetkuna).

\*fiksni tečaj konverzije 1 EUR = 7,53450 kn.

II.

Novčana sredstva iz točke I. ovog Zaključka doznačiti će se na IBAN: HR2623400091110488644, trgovačkog društva Poduzetnička zona Križ d.o.o. Križ.

III.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 363-01/23-01/01

URBROJ: 238-16-01-23-12

Križ, 29. kolovoza 2023.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić